Akademija nauka i umjetnosti Republike Srpske

**Akademija nauka i umjetnosti Republike Srpske** (ANURS) je najviša naučna, kulturna, radna i reprezentativna ustanova u Republici Srpskoj. Zadatak ove akademske institucije je da razvija, unapređuje i podstiče naučnu i umjetničku djelatnost. Akademija je ustanova od posebnog nacionalnog interesa za Republiku Srpsku.

Predsednik Akademije je akademik Rajko Kuzmanović, potpredsednik je akademik Ljubomir Zuković, a generalni sekretar je akademik Dragoljub Mirjanić. Pored navedenih, predsedništvo Akademije čine i akademik Veselin Perić, akademik Slobodan Remetić, akademik Branko Škundrić, akademik Drenka Šećerov-Zečević i dopisni član Rade Mihaljčić. 
Akademija u svom sastavu ima četiri glavna odjeljenja, odbore, centre i institute u kojima radi oko 150 naučnika.
Sjedište Akademije nauka i umjetnosti Republike Srpske se nalazi na Trgu srpskih vladara 2/II, u Banjaluci.

## Historija
### Osnivanje
Narodna skupština Republike Srpske je 1993. godine donijela Zakon o Akademiji nauka i umjetnosti Republike Srpske, ali Akademija nije konstituisana sve do 1996. godine. Osnivačka skupština održana je 11. oktobra 1996. godine na planini Jahorini, u hotelu „Bistrica“, na kojoj je prisustvovalo 65 uglednih naučnih radnika – akademika. Među prisutnima su bili: akademik Aleksandar Despić, predsednik SANU, akademik Dragutin Vukotić, predsednik CANU, akademik Čedomir Popov, predsjednik Ogranka SANU iz Novog Sada.
Prvi predsednik Akademije je bio akademik Petar Mandić.
Sjedište Akademije nauka i umjetnosti Republike Srpske je do 1999. godine bilo u Srpskom Sarajevu.

### Rukovodstvo Akademije od osnivanja
#### Predsednici Akademije
* Akademik Petar Mandić predsednik Akademije od 11. oktobra 1996. do 26. juna 1999. godine
* Akademik Slavko Leovac predsednik Akademije od 4. maja 2000. do 5. septembra 2000. godine
* Akademik Veselin Perić predsednik Akademije 
* Akademik Milan Vasić predsednik Akademije od 4. jula 2003. do 26. decembra 2003. godine
* Akademik Rajko Kuzmanović predsednik Akademije od 2004. godine

#### Potpredsednici Akademije
* Akademik Slavko Leovac potpredsednik Akademije od 11 oktobra 1996. godine 
* Akademik Veselin Perić potpredsednik Akademije
* Akademik Boriša Starović potpredsednik Akademije od 4. jula 2004. do 16. maja 2005. godine 
* Akademik Rajko Kuzmanović potpredsednik Akademije
* Akademik Ljubomir Zuković potpredsednik Akademije od 21. juna 2004. godine

#### Generalni sekretari Akademije
* Akademik Vojin Komadina generalni sekretar Akademije 11. oktobra 1996. do 9. februara 1997. godine 
* Akademik Boriša Starović generalni sekretar Akademije od 27. marta 1998. do 4 maja 2000. godine 
* Akademik Dragoljub Mirjanić generalni sekretar Akademije

## Organizacija Akademije nauka i umjetnosti Republike Srpske
### Organi upravljanja Akademijom
* **Skupština Akademije**
** Statut Akademije
* **Predsedništvo Akademije**
# predsednik 
# dva potpredsednika 
# generalni sekretar 
# jedan član Predsedništva 
# sekretari odjeljenja
* **Predsednik Akademije**
* **Izvršni odbor Predsedništva Akademije** 
# predsednik 
# dva potpredsednika 
# generalni sekretar

### Organizacija Akademije

Članovi Akademije nauka i umjetnosti Republike Srpske raspoređeni su u četiri Odeljenja:
* **Odjeljenje društvenih nauka**, sekretar akademik Rade Mihaljčić
# Odbor za istorijske nauke 
# Odbor za pravne nauke 
# Odbor za filozofsko-pedagoške nauke
# Odbor za ekonomske nauke
* **Odjeljenje za književnost i umjetnost**, sekretar akademik Slobodan Remetić
# Odbor za književnost 
# Odbor za jezik 
# Odbor za umjetnost
* **Odjeljenje prirodno-matematičkih i tehničkih nauka**, sekretar akademik Branko Škundrić
# Odbor za biotehničke nauke
# Odbor za geonauke
* **Odjeljenje medicinskih nauka**, sekretar akademik Drenka Šećerov-Zečević
# Odbor za kardiovaskularnu patologiju 
# Odbor za hirurške discipline
# Odbor za reproduktivno zdravlje i demografiju

#### Odbori i komisije
* Odbor za izdavačku djelatnost 
* Odbor za međunarodnu saradnju 
* Odbor za koordinaciju naučne djelatnosti
* Odbor za biblioteku i dokumentaciju

#### Instituti
* Institut za istoriju 
* Institut za jezik i književnost

## Članovi Akademije

Akademija u svom sastavu ima četiri glavna odjeljenja, odbore, centre i institute u kojima radi oko 150 naučnih radnika, univerzitetskih profesora, istraživača i drugih stručnjaka. Od toga je 35 članova Akademije (redovni, dopisni i inostrani članovi).

### Akademici

* Rajko Kuzmanović
* Rade Mihaljčić
* Slobodan Remetić
* Vojislav Maksimović
* Milorad Ekmečić 
* Aleksa Buha
* Desanka Kovačević-Kojić
* Momčilo Kapor
* Rajko Petrov Nogo
* Gojko Đogo

## Naučni skupovi
* *Republika Srpska – 15 godina opstanka i razvoja*, 26–27. juna 2007. godine u Banjaluci
* *Republika Srpska – deset godina Dejtonskog mirovnog sporazuma*, 12–13. maj 2005. godine u Banjaluci

## Povezano
* Članovi ANURS
* Republika Srpska

## Reference

## Izvori
* Akademija nauka i umjetnosti Republike Srpske 
* Službena stranica Vlade Republike Srpske 
* eSrpska: Akademija nauka i umjetnosti Republike Srpske 

## Vanjske veze
* Službena stranica Akademije nauka i umjetnosti Republike Srpske 
* Radio televizija Republike Srpske: ANURS - Naučni skup o ulozi akademske zajednice, 16.05.2011.